A nagykátai rendőrök elfogtak egy 14 és egy 12 éves fiút, akik ellen rablás és lopás miatt indult eljárás, szabadlábon hagyásuk mellett, írja a Police.hu.

A fiúk szerdán dél körül egy vásárlásból hazafelé tartó 69 éves tápióbicskei asszony kerékpárjának kosarából loptak ki egy táskát, amiben egy bankkártyát és pénzt tartalmazó tárca isvolt.

Még ugyanezen a napon késő este a szőlősnyaralói állomás közelében megtámadtak egy 67 éves sülysápi férfit. Hátba rúgták, majd a földre eső sértett alól kiráncigálták a táskáját és elszaladtak. A helyszín közelében később meglettek az iratok, egy kukából pedig előkerült a sértett elemlámpája és mobiltelefonja.